[Foto’s en video] Betogers saai chaos by Lichtenburg | Maroela Media
Minstens drie vragmotors, waaronder een waarin lewende kuikens vervoer is, is tydens betogings op die R503 by Lichtenburg aan die brand gesteek.
Die polisie het motoriste wat van Ventersdorp ry aangeraai om van die N14 na Biesiesvlei gebruik te maak en van daar die R52 na Lichtenburg te neem. Motoriste wat van Lichtenburg na Johannesburg wil reis moet van die pad oor Koster gebruik maak. Motoriste wat na Potchefstroom of Klerksdorp wil reis moet dan die R53 gebruik.
Betogers het sedert vroegoggend amok gesaai deur voertuie en vragmotors met klippe te bestook en vragmotors aan die brand te steek. Een van die vragmotors wat aan die brand gesteek is, het lewende kuikens vervoer en video’s op sosiale media wys hoe die kuikens in die pad rondhardloop. Dit is nog nie duidelik wat van die kuikens geword het nie.
Die polisie het intussen bevestig dat vyf verdagtes, tussen 26 en 43 jaar oud, in verband met die geweld in hegtenis geneem is. Die polisie gaan voort om die situasie te monitor.
Die NWK-groep het bevestig die Agri Noordwes Jongboer-konferensie wat in die dorp plaasvind is ook ontwrig weens die voorval. Ertjies Jacobs, hoofbestuurder van strategiese projekte by die NWK, het ŉ beroep vir kalmte gedoen. Hy het gesê die ekonomiese trefkrag wat die vernietiging van eiendom het ondermyn die beroep op dienslewering wat die betoging probeer bewerkstellig.
Die video volg onder die foto’s:
Een van die vragmotors wat aan die brand gesteek is tydens ‘n betoging buite Lichtenburg in Noordwes (21 April 2017). Foto: Facebook
Een van die vragmotors wat aan die brand gesteek is tydens ‘n betoging buite Lichtenburg in Noordwes (21 April 2017). Foto: Twitter
Lichtenburg strikes pic.twitter.com/ik77CExR5q
— Koenie (@CoenieMay) April 21, 2017
TV-evangelis vas: Dringende aansoek ingedien
Maretha Wiese · 2 jaar gelede
Dit is skokkend – en dat dit toegelaat word, daai kuikens kon honderde mense voed, ek wonder net wanneer is genoeg genoeg, gaan dit ooit ophou, en met al die stakings en betogings gebeur daarop die einde van die dag tog niks so hoekom moet ons verniel om ‘n “statement” te maak. Hierdie is net besig om vir my te veel te raak dat ons sulke gedrag kan toelaat, al wat ordenlik is word afgebrand oor mense wat nie eers gehelp het met die opbou daarvan nie!! En die Regering … “missing in action” …
Ek moet saamstem, dit moet nou endkry, genoeg is genoeg.
TIPIES!!! GEEN agting vir ENIGE vorm van lewe of ‘n ander se eiendom nie. Red nou hierdie land, RED HOM!!!
vandaliste, ek n beter woord vir hulle, en het geen breine nie!!!!!
Hulle praat en leef deur middel van klippe en vuurhoutjies.
Ja die onskuldige diere moet nou weer ly. So kwaad.
Saai verwoesting. Ons keer terug na die oertyd waar niks is want hier gaan niks oorbly.
Boere word vermoor daagliks, skole word gebrand, besigehede word geplunder, diere word vergiftig. Die kriminele is meer as die wetgehoorsames. Ek skaam my om te se ek bly in Suid Afrika ……..
die hof het n paar jaar gelede beslis dat die vakbond/organiseerders van enige staking verantwoordelik is vir die skade wat tydens n staking/betoging aangerig word. tot tyd en wyl hulle opgeskroef word en gedwing word om te betaal sal hulle aanhou om stakings te reël. die “slagoffers” van die stakingsgeweld is ook te slapgat om eise teen die stakers in te stel. daarom hou dit aan.
Dit is hoe die ANC betoog vergelyk dit met DA optog en dit is seker weer Jan van Riebeeck se skuld
Lichtenburg, Derby en Koster was sulke puik dorpe gewees in vervloë jare. Nou net ‘n skaduwee. Hartverskeurend.
Johan Bezuidenhout · 2 jaar gelede
Vandag was seker een van die laagtepunte in my lewe. My hart bloei vir my maatskappy en die ander maaatskappye wat skade en verliese gely het. Na soveel insette in die gemeenskappe deur die maatskappye wat werkverskaffing, opleiding, en sosiale verantwoordelikheidsprojekte aan die inwoners bied, moet ons nou die skade ly. Wat gaan die uiteinde wees?
Wat gaan die uiteinde wees? Verskroeide, dorre aarde! Ons word “afgetrek” tot die oertyd.